text: Elever har skrevet børnebog
  05 december 2011 kl. 17.36
  I dag var der fernisering på en ny børnebog, der skal samle penge ind til asylskolen i Jelling. Børnebogen er skrevet af 10.klasse-elever fra Ungdomscenter Vejle.
  I dag blev værket vist frem for forældre og to børnehaver i byen, som har hjulpet eleverne med at finde på historierne.
  Projektet går i al enkelhed ud på at engagere de unge i virkeligheden og samtidig bidrage til samfundet. De unge mennesker har skrevet udkastet til og illustreret deres egen børnebog over tre dage sammen med børn fra to nærliggende børnehaver.
  Der er i alt blevet trykt 200 bøger, som skal sælges til 50 kroner stykket. 
  Pengene går ubeskåret til legetøj og bøger til børn på asylskolen i Jelling.
  